Burjassot instal·la plaques solars fotovoltaiques en el Mercat Municipal l’Almara
2025-07-24

L’Ajuntament de Burjassot, gràcies a una subvenció concedida per la Diputació de València, des de l’àrea de Medi Ambient, ha dut a terme la instal·lació de plaques solars fotovoltaiques destinades a autoconsum amb compensació d’excedents en el Mercat Municipal l’Almara. La subvenció concedida al Consistori ha sigut de 17.691,06€.

Els mòduls fotovoltaics de 15kw instal·lats en la coberta del Mercat, tal com es desprén de l’informe tècnic de la instal·lació, reben i transformen l’energia de la radiació solar en energia elèctrica amb corrent continu. Els cables d’aquests s’han agrupat en branques que es connecten als inversors. Els mòduls fotovoltaics són de tecnologia monocristalina.

Aquesta subvenció s’emmarca dins de la convocatòria “Reacciona 2022” de la Diputació de València per a l’autoconsum energètic en edificis i equipaments municipals.